نصرت جہاں

نصرت جہاں  (ولادت: 8 جنوری 1990ء) بھارت کی اداکارہ اور ماڈل ہیں جو بنگالی سنیما میں کافی مشہور ہیں۔
2019ء میں انہوں نے آل انڈیا ترنمول کانگریس میں شمولیت اختیار کی اور 2019ء کے انتخابات میں بطور امیدوار حصہ لیا۔ اپنے فلمی سفر کا آغاز انہوں نے راج چکرورتی کی فلم شوترو سے کیا۔ اس کے بعد کھوکا 420 میں نظر آئیں۔ ان کی دیگر اہم فلموں میں کھلاؤی، انکوش ہازرہ، سوندھے نمر آگے شامل ہیں۔ یہ فلمیں انہوں نے راہل بوس کے ساتھ کیں۔ جیت کے ساتھ انہوں نے پاور فلم میں کام کیا۔ 2010ء میں انہیں فیئر ون مس کولکاتا کا اعزاز ملا۔

ابتدائی زندگی اور تعلیم 
ان کی دلاوت کولکاتا، مغربی بنگال کے ایک بنگالی خاندان میں ہوئی۔ انہوں نے بھوانی پور کالج سے 12 ویں کی تعلیم مکمل کی ہے۔

فلمی کیریئر 
2010ء میں مقابلہ حسن جیتنے کے بعد نصرت نے ماڈلنگ کی دنیا میں قدم رکھا۔ ٹالی ووڈ میں فلم شوترو سے اپنے فلمی سفر کی ابتدا کی۔ ایک سال کے بعد کھوکا 420 میں کام کیا۔ اسی سال کھلاڑی منظر عام پر آئی۔ اس کے بعد دو آئیٹم سانگ میں نظر آئیں۔ 2015ء میں انکوش ہازرہ کے ساتھ ایک مزاحیہ فلم جمائی 420 میں کام کیا جس میں ہازرہ کے علاوہ پائل سرکار، میمی چکرورتی اور ہرن جیسے اداکار موجود تھے۔ پھر راہل بوس کے ساتھ سوندھے نمر آگے میں کام کیا۔ اس کے علاوہ انہوں میں کئی فلموں میں کام کیا جن میں امی جے کے تومر، اوما، بول دگا مالکی،اور نقاب جیسی فلمیں شامل ہیں۔ نقاب میں ان کے ساتھ ثاقب خان نے اداکاری کی۔ انہوں جیت گانگولی کے ایک نغمہ (جوئے جوئے درگا ماں) میں رقص کیا، اس نغمہ میں سوربھ گانگولی، سوبھا شری گنگولی، میمی چکرورتی، نصرت جہاں اور بونی سین گپتا اسکرین پر دکھائی دیے تھے۔

سیاست 

12 مارچ کو مغربی بنگال کی وزیر اعلیٰ اور آل انڈیا ترنمول کانگریس کی صدر نشین ممتا بنرجی نے اعلان کیا کہ بھارت کے عام انتخابات، 2019ء میں نصرت جہاں بشیر ہاٹ لوک سبھا حلقہ سے انتخاب لڑیں گی۔

حوالہ جات 

1990ء کی پیدائشیں
اکیسویں صدی کی بھارتی اداکارائیں
بقید حیات شخصیات
بنگالی اداکارائیں
بنگالی سنیما کی اداکارائیں
بھارتی فلمی اداکارائیں
بھارتی مسلم شخصیات
بھارتی ٹیلی ویژن اداکارائیں
سترہویں لوک سبھا کے ارکان
کولکاتا کی اداکارائیں
مغربی بنگال سے لوک سبھا کے ارکان
بھارتی اداکار سیاست دان
اکیسویں صدی کے بھارتی سیاست دان
اکیسویں صدی کی بھارتی خواتین سیاست دان
لوک سبھا کی خواتین ارکان
مغربی بنگال کی خواتین سیاست دان
مغربی بنگال کے سیاست دان
بنگالی سیاستدان
ویکی ڈیٹا سے مطابقت رکھنے والی مختصر تفصیل